புதில் :- எல்லோரிடமும் ஆழமாகச் சிந்திக்கும் ஆற்றல் உண்டு அது என்னிடத்தில் ஓவியத்தின் மூலம் பிரதிபலிக்கிறது. ஒன்றைப் பார்த்து அவ்வாறே வரைவது கடினமான விடயம். இருந்தும் அச்சட்டத்தைத் தாண்டிச் செல்லமுடியாமல் உள்ளதே என்றொரு கேள்வி என்னிடம் எழுகிறது. நவீன ஓவியங்களில் அவைகள் இல்லாவிடினும் தேடலுக்கான ஒரு வழி உண்டு. அங்கே நவீனமான ஏதோ உள்ளதே தேடவேண்டும் அது மட்டுமல்ல புகைப்படக் கருவியும் வீடியோவும் வந்தபின்பு ஓவியத்திலும் மாற்றம் ஏற்படவேண்டிய கட்டாயம் ஏற்படுகிறது. இவைகளுக்கு அப்பால் நான் புதிதாக ஒன்றைச் செய்யவேண்டும் என்றொரு அவா! இவற்றுக்கு உந்து சக்தியாக எனது ஆசிரியரும், நண்பருமான (கிளின் கியுஸ்சையும்) எனது நண்பர்களையும் குறிப்பிடலாம். இவற்றிற்கு அப்பால் நான் ஓரு சில கண்காட்சிகள் செய்தபின் அதன்பின் வந்த கண்காட்சிகளில் எனது நண்பர்கள், ஓவியக் கண்காட்சிக் கூடங்களின் தொடர்புகள் என்னை ஓய்வுபெற விட்டதில்லை!